CELEX: 32007R1544
Language: bg
Date: 2007-12-20 00:00:00
Title: Регламент (ЕО) № 1544/2007 на Комисията от 20 декември 2007 година за изменение на Регламент (ЕО) № 2707/2000 относно определяне на правила за прилагане на Регламент (ЕО) № 1255/1999 на Съвета по отношение на отпускането на помощ от Общността за доставяне на мляко и някои млечни продукти на учениците в учебните заведения

21.12.2007   
            
            
               BG
            
            
               Официален вестник на Европейския съюз
            
            
               L 337/64
            
         
      РЕГЛАМЕНТ (ЕО) № 1544/2007 НА КОМИСИЯТА
   
   от 20 декември 2007 година
   за изменение на Регламент (ЕО) № 2707/2000 относно определяне на правила за прилагане на Регламент (ЕО) № 1255/1999 на Съвета по отношение на отпускането на помощ от Общността за доставяне на мляко и някои млечни продукти на учениците в учебните заведения
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1255/1999 на Комисията от 17 май 1999 г. относно общата организация на пазара на мляко и млечни продукти (1), и по-специално член 15 от него,
   като има предвид, че:
   
               (1)
            
            
               Член 14, параграф 3 от Регламент (ЕО) № 1255/1999, изменен с Регламент (ЕО) № 1152/2007 на Съвета от 26 септември 2007 г., определя размера на помощта за млякото, което се дава на учениците в учебни заведения, независимо от съдържанието на мазнини и постановява адаптирането на размера на помощта за други продукти, които подлежат на подпомагане.
            
         
               (2)
            
            
               Следователно Регламент (ЕО) № 2707/2000 на Комисията (2) следва да бъде съответно изменен.
            
         
               (3)
            
            
               Мерките, предвидени в настоящия регламент, са в съответствие със становището на Управителния комитет по мляко и млечни продукти,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 2707/2000 се изменя, както следва:
   
               1.
            
            
               Член 3 се заменя със следния текст:
               „Член 3
               1.   Държавите-членки могат да изплатят помощта за продукти, подлежащи на подпомагане, изброени в списък в приложение I.
               2.   Във френските отвъдморски департаменти ароматизираното с шоколад или по друг начин мляко може да бъде от мляко на прах.
               3.   Държавите-членки могат да разрешат добавяне на максимум 5 mg флуор на килограм при продукти от категория I.
               4.   Помощ се предоставя само за продуктите, изброени в приложение I към настоящия регламент, ако продуктите отговарят на изискванията на Регламент (ЕО) № 852/2004 на Европейския парламент и Съвета (3) и Регламент (ЕО) № 853/2004 на Европейския парламент и Съвета (4), и по-специално на изискванията относно приготвяне в одобрено предприятие и в съответствие с изискванията за маркировка за идентификация, посочени в раздел I от приложение II към Регламент (ЕО) № 853/2004.
            
         
               2)
            
            
               Член 4, параграф 1 се заменя със следния текст:
               „1.   Размерът на помощта е посочен в приложение II.“
            
         
               3)
            
            
               Член 5, параграф 2 се заменя със следния текст:
               „2.   За продукти от категории от II до VI, изброени в приложение I, при изчисляване се използват следните еквиваленти:
               
                           а)
                        
                        
                           категория II: 100 kg = 300 kg мляко;
                        
                     
                           б)
                        
                        
                           категория III: 100 kg = 765 kg мляко;
                        
                     
                           в)
                        
                        
                           категория IV: 100 kg = 850 kg мляко;
                        
                     
                           г)
                        
                        
                           категория V: 100 kg = 935 kg мляко;
                        
                     
                           д)
                        
                        
                           категория VI: 100 kg = 750 kg мляко.“
                        
                     
         
               4)
            
            
               Приложения I и II се заменят с приложението към настоящия регламент.
            
         Член 2
   Настоящият регламент влиза в сила на третия ден след публикуването му в Официален вестник на Европейския съюз.
   Той се прилага от 1 януари 2008 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 декември 2007 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 160, 26.6.1999 г., стр. 48. Регламент, последно изменен с Регламент (ЕО) № 1152/2007 (ОВ L 258, 4.10.2007 г., стр. 3). Регламент (ЕО) № 1255/1999 ще бъде заменен с Регламент (ЕО) № 1234/2007 (ОВ L 299, 16.11.2007 г., стр. 1), считано от 1 юли 2008 г.
   
      (2)  ОВ L 311, 12.12.2000 г., стр. 37. Регламент, последно изменен с Регламент (ЕО) № 704/2007 (ОВ L 161, 22.6.2007 г., стр. 31).
   
      (3)  ОВ L 139, 30.4.2004 г., стр. 1, поправен в ОВ L 226, 25.6.2004 г., стр. 3.
   
      (4)  ОВ L 139, 30.4.2004 г., стр. 55, поправен в ОВ L 226, 25.6.2004 г., стр. 22.“
   
      ПРИЛОЖЕНИЕ
      „
            ПРИЛОЖЕНИЕ I
            СПИСЪК НА ПРОДУКТИТЕ, КОИТО ПОДЛЕЖАТ НА ПОДПОМАГАНЕ ОТ ОБЩНОСТТА
            Категория I
            
                        а)
                     
                     
                        топлинно обработено мляко;
                     
                  
                        б)
                     
                     
                        топлинно обработено мляко, ароматизирано с шоколад или по друг начин, което съдържа по тегло поне 90 % от млякото, посочено в буква а);
                     
                  
                        в)
                     
                     
                        йогурт или “piimä/filmjölk” или “piimä/fil”, получен от млякото, посочено в буква а).
                     
                  Категория II
            Неароматизирани (1) пресни и преработени сирена с маслено съдържание поне 40 % по тегло в сухо вещество.
            Категория III
            Сирена, различни от пресни или преработени, с маслено съдържание поне 45 % по тегло в сухо вещество.
            Категория IV
            Сирене Grana padano.
            Категория V
            Сирене Parmigiano-Reggiano.
            Категория VI
            Сирене Halloumi
         
         
            ПРИЛОЖЕНИЕ II
            Размер на помощта
            
                        а)
                     
                     
                        18,15 EUR/100 kg за продукти от категория I
                     
                  
                        б)
                     
                     
                        54,45 EUR/100 kg за продукти от категория II
                     
                  
                        в)
                     
                     
                        138,85 EUR/100 kg за продукти от категория III
                     
                  
                        г)
                     
                     
                        154,28 EUR/100 kg за продукти от категория IV
                     
                  
                        д)
                     
                     
                        169,70 EUR/100 kg за продукти от категория V
                     
                  
                        е)
                     
                     
                        136,13 EUR/100 kg за продукти от категория VI.
                     
                  “
      
         (1)  По смисъла на тази категория, неароматизирани сирена означава продукти, получени изключително от мляко — с разбирането, че могат да се добавят вещества, необходими за тяхното производство — при условие че тези вещества не се използват за замяна — цялостна или частична — на която и да е млечна съставка.